Bente A. Landsnes

Bente Avnung Landsnes (født 8. august 1957) er en norsk næringslivsleder, som i 2006 ble Oslo Børs' første kvinnelige børsdirektør etter sin opprettelse i 1819.Portrettet: Bente A. Landsnes - Fru Børs

 Karriere 
Landsnes startet sin yrkeskarriere i Bankenes BetalingsSentral i 1977, hvor hun til slutt endte opp som seksjonsdirektør med ansvar for bankavregning, interbank og etter hvert også datadrift og internasjonale engasjementer.

I 1996 ble hun assisterende banksjef i Sparebanken NOR med ansvar for valuta, oppgjør og likviditet, samt risikostyring. To år senere ble hun utnevnt banksjef og seksjonsleder med ansvar for oppgjør og internasjonale tjenester, samt IT-ansvar for megler- og verdipapirsystemer.

Landsnes ble i 2000 ansatt som konserndirektør for informasjonsteknologi og betalingsformidling, først i det fusjonerte Gjensidige NOR og senere i DnB NOR.– Fornuftig tidspunkt for børsen og meg selv

1. januar 2006 tiltrådte Landsnes som administrerende direktør ved Oslo Børs og konsernsjef i Oslo Børs VPS Holding.Bente Landsnes til topps på børsen

Hun ble tildelt Oranje-Nassau-ordenen ved dronning Beatrix' statsbesøk i Norge i juni i 2010. 

Landsnes gikk av som administrerende direktør ved Oslo Børs 1. juli 2019, og ble etterfulgt av Håvard S. Abrahamsen.Håvard S. Abrahamsen ny børsdirektør for Oslo Børs og konsernsjef for Oslo Børs VPS Holding

 Verv 
Landsnes har vært daglig leder i Bankenes Utredningsselskap, samt styreleder i Fish Pool og Oslo Clearing, og styremedlem i BBS, VPS, NOS og Oslo Børs.Derfor droppet børsdirektøren utdannelse

 Referanser 

 Eksterne lenker 


Kategori:Norske konsernsjefer
Kategori:Norske styregrossister
Kategori:Personer tilknyttet DNB
Kategori:Oslo Børs